கேள்வி: ஜம்மு -காஷ்மீரில் பெண்களின் உரிமைகள் - கல்வி பற்றி தகவல் சொல்.
பதில்: ஜம்மு -காஷ்மீரின் சமூக, பொருளாதார, அரசியல் நிலைமைகள் இப்பகுதியில் பாலின வேறுபாடுகளை அதிகரித்துள்ளது. ஆண்கள் அதன் சமூக-பொருளாதார மற்றும் அரசியல் செயல்முறைகளில் ஆதிக்கம் செலுத்துகின்றனர். மேலும், பெண்கள் பாரம்பரியமாக உள்ளூரிலேயே கட்டுப்படுத்தப்படுகின்றர். நாட்டுப்புறம் உள்ள பெண்களுக்கு கல்விகான கல்வி அணுகல் இல்லை. 2011 மக்கள் தொகை கணக்கெடுப்பின்படி, ஜம்மு -காஷ்மீரில் எழுத்தறிவு விகிதம் 68.74 சதவீதமாக இருந்தது, இதில் பெண்களின் கல்வியறிவு 58.01 சதவீதம். பெண்களின் உயர்நிலைப் பள்ளி இடைநிற்றல் விகிதம் ஆண் விகிதத்தை விட அதிகமாக உள்ளது. மேலும்,இங்குள்ள ஒவ்வொரு மூன்று வயது வந்த பெண்களிலும் ஒருவருக்கு படிக்கவோ எழுதவோ தெரியாது (வயது வந்த ஐந்து ஆண்களில் ஒருவருடன் ஒப்பிடும்போது). பல கிராமப்புறங்களில், ஒரு மகனின் பிறப்பு கொண்டாடப்படும் அளவிர்கு மகளின் பிறப்பு கொண்டாடப்படுவதில்லை. ஆண்களுக்கு வேலை கிடைத்து ஒரு குடும்பத்தை பராமரிக்க உதவுவதாக பார்க்கப்படுகிறது. பெண்கள் திருமணமாகி வீட்டை விட்டு வெளியேறுவதால், செலவாக பார்க்கப்படுகிறது. பெண்களுக்கு எதிரான அனைத்து பாகுபாடுகளையும் ஒழிப்பதற்கான உடன்படிக்கை ஐக்கிய நாடுகள் பொதுச் சபை மாநாட்டின் பிரிவு 10, இத்தகைய பாலின சமத்துவத்தை கல்வியால் மட்டுமே அகற்ற முடியும் என்பதை அங்கீகரிக்கிறது. காஷ்மீர் பள்ளத்தாக்கில் பெண்களுக்கு கல்வியில் பாலின வேறுபாடு நீக்கப்பட வேண்டும் என்பதை உணர்ந்த ஜம்மு காஷ்மீர் அரசு பல முயற்சிகளைத் தொடங்கியுள்ளது. தகுதிவாய்ந்த பெண் ஆசிரியர்கள் வேலையில்லாமல் இருக்கின்றனர். பள்ளி உட்கட்டமைப்பு மோசமாக உள்ளது. மேலும் மாணவர்-ஆசிரியர் விகிதங்களிலும் அதிக வேறுபாடுகள் உள்ளன.
கேள்வி: ஜம்மு -காஷ்மீரில் பெண்களின் உரிமைகள் - குடியுரிமை குறித்து விரிவாக சொல்லுங்கள்.
பதில்: ஐ.நா.பொதுச் சபையின் உலக மனித உரிமைகள் சாற்றுரை பற்றிய உலகளாவிய பிரகடனத்தின்படி, குடியுரிமை கொள்கை ஆண்களுக்கும் பெண்களுக்கும் இடையில் சமத்துவத்தின் அடிப்படையில் செயல்படுகிறது. இருப்பினும், ஜம்மு -காஷ்மீரில், ஆண்கள் மற்றும் பெண்களிடையே குடியுரிமை சமமற்றதாக இருக்கிறது. ஜம்மு காஷ்மீரைச் சேர்ந்த ஒரு பெண் வெளிநாட்டவரை மணந்தால், அந்த மாநிலத்தில் அசையாச் சொத்தை வாரிசாக, சொந்தமாக அல்லது வாங்குவதற்கான உரிமையை அவள் இழக்கிறாள்; இதேபோன்ற சூழ்நிலையில் எந்த ஒரு ஆணையும் இத்தகைய சட்டம் பாதிப்பதில்லை. சமய சார்பின்மை மற்றும் இன தேசியவாதிகள் காஷ்மீர் கலாச்சாரத்தை பாதுகாப்பதன் மூலம் மட்டுமே அதன் அடையாளத்துடன் உலகமயமாதல் மத்தியில் ஜம்மு காஷ்மீரில் உயிர்வாழ முடியும் என்று நம்புகின்றனர். மேலும் காஷ்மீர் பெண்கள் கலாச்சார வாசலைக் கடக்க ஊக்கமளிப்பதில்லை.